Olimpiai aranyból mesterhármast elérni nem semmi
Például vannak nők, akik nem szexuális vágyból, hanem szorongás oldásaként használják mindennap a csiklón keresztül megélt orgazmust.
Dario Cologna fantasztikus. A svájci sífutó sorozatban harmadik olimpiáján is megnyerte a férfi sífutók 15 kilométeres versenyé. 2010-ben Vancouverben ugyanígy szabadban, négy éve Szocsiban klasszikus stílusban diadalmaskodott, pénteken újfent szabadstílusúban bizonyult a legjobbnak. Mivel Szocsiban a 30 kilométeres siathlont is megnyerte, így már négy olimpiai arany büszke birtokosa.

Cologna ezúttal a 15 plusz 15 kilométeres számban győztes norvég Simen Hegstad Krügernél közel 20, míg az orosz Gyenyisz Szpicovnál több mint 20 másodperccel bizonyult gyorsabbnak.

A számnak magyar érdekeltje is volt. Kónya Ádám több mint öt és fél perces hátránnyal végzett a 89. helyen.

Összességében elégedett vagyok. A hó jó volt, mert bár melegebb van, de a szél kiszárította. Voltak ugyan mélypontjaim, de nem olyanok, amelyekből ne tudtam volna magamat kirángatni. Többnyire egy lengyel sráccal futottam, aki érdekes ritmusban síelt, volt, hogy azt éreztem, el tudnék menni mellette, máskor pedig örültem, hogy a szélárnyékában haladhatok

– értekelt a versenyt követően Kónya Ádám.

A magyar sífutó már szombaton hazaindul, majd három-négy nap pihenő után utazik Ausztriába, ahol újabb versenyek várnak rá. A távolabbi jövőt illetően kijelentette, mindenképpen megcélozza a következő, pekingi téli játékokat is, de nemcsak azt várja, hanem az odáig vezető utat is.

Téli olimpia 2018,  Sífutás, férfi szabadstílusú 15 km, végeredmény:

1. Dario Cologna (Svájc) 33:43.9 perc.
2. Simen Hegstad Krüger (Norvégia) 18.3 mp hátrány
3. Gyenyisz Szpicov (OAR) 23.0 mp h.
...89. Kónya Ádám 5:43.3 p h.
sport